**Posamezni vzorci pogodb so navedeni le kot splošni primeri in služijo zgolj kot pomoč, zato ni nujno, da so uporabni za vse situacije.** ​​

**Vsi vzorci pogodb se uporabljajo le kot vodilo oz. pomoč pri pripravi individualnih dokumentov.** ​​

**Vse, ki bodo uporabili vzorce opozarjam, da pri uporabi vzorcev v vsakdanjem življenju  obravnavajo vsak primer individualno, torej glede na konkretne okoliščine in  glede na slednje tudi primerno uredijo sam vzorec oz. pogodbo.** ​

Delodajalec: …………………………..

Delavec: ……………………………………..

Na podlagi 169. člena Zakon o delovnih razmerjih (Ur. l. RS, št. 21/13 in nasl., v nadaljevanju: ZDR-1),

**ODREJAM**

**OPRAVJANJE DELA OD DOMA**

Delavcu/ki ......................................................... od ................. dalje do .......................... (če ne veste do kdaj, to rubriko izpustite) / poziva nazaj na delo (ustrezno izberite) odrejam opravljanje dela od doma.

Delavec mora biti v času opravljanja dela od doma dosegljiv delodajalcu na mobilni telefon ................................... in elektronsko pošto ……………………(služben naslov).

V primeru poziva delodajalca, mora delavec ponovno pričeti z opravljanjem dela na sedežu delodajalca/na način, kot ga je opravljal pred to odredbo. Ta rok je lahko tudi naslednji dan po prejemu klica oz. obvestila delodajalca.

**Obrazložitev:**

Delodajalec se je odločil, da odredi opravljanje dela od doma zaradi nastalih razmer, saj delavec opravlja delo, ki ga je mogoče opravljati tudi od doma. S strani organizacije WHO in Vlade Republike Slovenije je bila namreč razglašena svetovna epidemija z virusom COVID-19 in na podlagi tega sprejeti ukrepi, med drugim tudi številni Odloki Vlade RS in priporočila NIJZ, ki pozivajo k čim manjšemu druženju in čim večjemu ostajanju doma in delu od doma, če je to le mogoče.

Delavec bo delo opravljal na svojem domu s polnim delovnim časom. Obseg in vsebina dela je enaka, kot je bila do izdaje te odredbe. Komunikacija z delavcem bo potekala nemoteno po telefonu, elektronski pošti ali na druge komunikacijske načine (skype, ipd.).

Tudi v času odrejenega dela od doma mora delavec obveščati delodajalca o bistvenih okoliščinah, ki vplivajo oziroma bi lahko vplivale na izpolnjevanje njegovih pogodbenih obveznosti, in o vseh spremembah podatkov, ki vplivajo na izpolnjevanje pravic iz delovnega razmerja.

Delavec mora v skladu z Zakonom o evidencah na področju dela in socialne varnosti voditi dnevno evidenco o izrabi delovnega časa. Delavcu pripada plačilo za opravljeno delo v skladu s sklenjeno pogodbo o zaposlitvi.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_ Direktor:\_\_\_\_\_\_\_\_\_\_\_\_\_\_

Odredbo prejel/a dne: \_\_\_\_\_\_\_\_\_\_\_\_\_\_\_\_\_\_\_

Podpis delavca/ke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OPOMBA: Odredbo lahko delodajalec vroči delavcu tudi na njegov služben elektronski naslov, uporabo katerega mu nalaga delodajalec.